
БАСПАСӨЗ РЕЛИЗІ

«Операторы Қазақстан Республикасының Ұлттық Банкі не оның еншілес ұйымы болып табылатын төлем жүйелерінің жұмыс істеу қағидаларын бекіту туралы» Қазақстан Республикасы Ұлттық Банкі Басқармасының 2016 жылғы 31 тамыздағы № 218 қаулысына өзгерістер мен толықтырулар енгізу туралы» Қазақстан Республикасы Ұлттық Банкі Басқармасы қаулысының жобасын әзірлеу туралы


2026 жылғы «__» ___________	Астана қ.


Қазақстан Ұлттық Банкі есеп айырысулардың аяқталуын қамтамасыз ету механизмі мәселелері бойынша «Қазақстан Республикасының Ұлттық Банкі не оның еншілес ұйымы операторы болып табылатын төлем жүйелерінің жұмыс істеу қағидаларын бекіту туралы» Қазақстан Республикасы Ұлттық Банкі Басқармасының 2016 жылғы 31 тамыздағы № 218 қаулысына өзгерістер мен толықтырулар енгізу туралы» Қазақстан Республикасы Ұлттық Банкі Басқармасының қаулысының жобасын (бұдан әрі – қаулының жобасы) әзірлеу туралы хабарлайды.
Жоба «Қазақстан Республикасының Ұлттық Банкі туралы» Қазақстан Республикасының Заңында көзделген Қазақстан Ұлттық Банкінің операторы Қазақстан Ұлттық Банкі не оның еншілес ұйымы болып табылатын төлем жүйелеріндегі төлемдер мен ақша аударымдары бойынша есеп айырысуларды қамтамасыз ету жөніндегі өкілеттіктерін іске асыру мақсатында әзірленді және есеп айырысуларды қамтамасыз ету жүйесін, қатысушының Ұлттық Банк алдындағы міндеттемелерін реттеу тәртібін жетілдіруді көздейді.
Егер бұдан ерте есеп айырысулардың кепілдігі ретінде банктер тек Ұлттық Банкте ашылған корреспонденттік шоттардағы ақшасын пайдаланса, жаңа механизм бойынша банктердің бағалы қағаздарды пайдалануына болады. Жоба жеке тұлғалар және банктер болып табылмайтын заңды тұлғалардың мүдделерін қозғамайды.
Қаулы жобасының негізгі мазмұны қамтылған ақпараттық кестемен «Ашық НҚА» порталында https://legalacts.egov.kz/arm/admin/viewcard?id=15898965 сілтемесі бойынша танысуға болады.



Толығырақ ақпаратты мына телефон арқылы алуға болады:
+7 (7172) 77-53-49
e-mail: press@nationalbank.kz

